ننګرهار کې د افغانی سرې میاشتې ټولنې په ښوونیز مرکز کې د کمپیوټر ټولګی له زده کوونکو څخه آزموینه واخیستل شوه. نن چهارشنبه د روان ١٤٤٥ ه ق کال د ربیع الاول د میاشتې په ۵مه نېټه په جلال آباد ښار کې د افغانی سرې میاشتې ټولنې ښوونیز مرکز له ۲۵ تنو زده کوونکو څخه د کمپیوټر زده کړو میاشتنۍ آزموینه واخستل شوه؛ تر څو د زده کوونکو د زده کړې کچه څرګنده او نورو کمپیو ټری پروګرامونو ته ارتقا وکړی. دیادونې وړ ده، د امتحان له شروع څخه دمخه د دعوت او ارشاد مدیر صیب عبدالله عزام له لوری شاګردانو ته د امتحان لپاره دامادګۍ او د مشرانو اداب په اړه لازمې سپارښتنې وکړې. د افغانی سرې میاشتې ټولنې د ننګرهار نمایندګۍ اړوند ښوونیز مرکز (کلوپ)کې تر دوه سوو زده کوونکی د اسلامیاتو, انګلیسی، کمپیوتر، ریاضی، لیک لوست او سپورت په برخو کې زده کړې تر لاسه کوی.